《赠徐道士游京师》
宋代·陈舜俞

有客人形善鉴观，过门聊肯驻征鞍。
知予谩失江湖约，笑我甘为簿领官。
卜隐日边龙阙近，去程霜里鹤衣寒。
京师车马飞腾速，别把金波洗眼看。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。